Пасля ваеннай разрухі арганізаванае жыццё на прыходскім і епархіяльным узроўнях яшчэ не было адноўлена. Кананічна гэтыя тэрыторыі знаходзіліся ў юрысдыкцыі патрыярха Маскоўскага і ўсяе Русі Ціхана, але ў новых умовах вяртанне да сталых сувязей з Масквой не было магчымым. Польскі ўрад, узяўшы ініцыятыву па вырашэнні прававога становішча Праваслаўнай Царквы ў свае рукі, прыступіў да замены епіскапата, прызначанага Масквой, новым епіскапатам, які быў бы цалкам звязаны з польскім урадам і залежаў ад яго.